title: 2004/915/EZ: Odluka Komisije od 27. prosinca 2004. o izmjeni Odluke 2001/497/EZ u pogledu uvođenja alternativnog skupa standardnih ugovornih klauzula za prijenos osobnih podataka u treće zemlje (objavljeno pod brojem dokumenta C(2004) 5271)  Tekst značajan za EGP

text:
               13/Sv. 016

               HR

               Službeni list Europske unije

               210

         32004D0915

               L 385/74

               SLUŽBENI LIST EUROPSKE UNIJE

               27.12.2004.

      ODLUKA KOMISIJE

   od 27. prosinca 2004.
   o izmjeni Odluke 2001/497/EZ u pogledu uvođenja alternativnog skupa standardnih ugovornih klauzula za prijenos osobnih podataka u treće zemlje
   (objavljeno pod brojem dokumenta C(2004) 5271)
   (Tekst značajan za EGP)
   (2004/915/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (1), a posebno njezin članak 26. stavak 4.,
   budući da:

               (1)

               Radi lakšeg prijenosa podataka iz Zajednice, poželjno je nadzornicima podataka omogućiti globalni prijenos podataka na temelju jedinstvenih pravila za zaštitu podataka. U nedostatku globalnih standarda za zaštitu podataka, standardne ugovorne klauzule omogućavaju prijenos osobnih podataka iz svih država članica prema zajedničkim pravilima. Odluka Komisije 2001/497/EZ od 15. lipnja 2001. o standardnim ugovornim klauzulama za prijenos osobnih podataka u treće zemlje na temelju Direktive 95/46/EZ (2) zato utvrđuje ogledni skup standardnih ugovornih klauzula koji osigurava prikladnu zaštitu za prijenos podataka u treće zemlje.

               (2)

               Od donošenja te Odluke stečeno je veliko iskustvo. Pored toga, koalicija poslovnih udruženja (3) je predložila skup alternativnih standardnih ugovornih klauzula oblikovanih tako da pružaju stupanj zaštite podataka jednak stupnju zaštite koji pruža skup standardnih ugovornih klauzula iz Odluke 2001/497/EZ, ali uporabom drugačijih mehanizama.

               (3)

               S obzirom na to da je uporaba standardnih ugovornih klauzula za međunarodne prijenose podataka dobrovoljna jer su standardne ugovorne klauzule samo jedna od mogućnosti za zakoniti prijenos osobnih podataka na temelju Direktive 95/46/EZ, izvoznici podataka iz Zajednice i uvoznici podataka u treće zemlje moraju imati slobodu u odabiru skupa standardnih ugovornih klauzula ili u odabiru neke druge pravne osnove za prijenos podataka. Kako svaki skup kao cjelina čini jedan model, izvoznicima podataka nije dopušteno mijenjati skupove ili ih, na bilo koji način, u cijelosti ili djelomično, povezivati.

               (4)

               Standardne ugovorne klauzule koje su predložila poslovna udruženja imaju za cilj povećanje uporabe ugovornih klauzula među izvođačima pomoću mehanizama kao što su prilagodljiviji zahtjevi revizije i podrobna pravila o pravu na pristup.

               (5)

               Sada predloženi skup uz to kao alternativu sadrži sustav solidarne i pojedinačne odgovornosti predviđen Odlukom 2001/497/EZ, sustav odgovornosti utemeljen na obvezama dužne pažnje, kako bi izvoznik i uvoznik podataka bili odgovorni za povrede ugovornih obveza prema pojedincima na koje se osobni podaci odnose; izvoznik podataka također je odgovoran ako se u razumnim razmjerima ne potrudi utvrditi može li uvoznik podataka ispuniti svoje pravne obveze na temelju klauzula (culpa in eligendo), a pojedinac na kojeg se osobni podaci odnose može u tom smislu poduzeti mjere protiv izvoznika podataka. Provođenje klauzule I(b) novog skupa standardnih ugovornih klauzula je od posebne važnosti u ovom pogledu, posebno u vezi s mogućnošću izvoznika podataka da na licu mjesta izvrši pregled prostorija uvoznika podataka ili da zahtijeva dokaze o dovoljnim financijskim sredstvima za ispunjavanje obveza.

               (6)

               Pojedinci na koje se odnose osobni podaci imaju pri ostvarivanju prava u korist trećega osiguranu veću uključenost izvoznika podataka u rješavanju žalbi pojedinca na kojeg se odnose osobni podaci, pri čemu je izvoznik podataka obvezan stupiti u kontakt s uvoznikom podataka i izvršiti ugovor u uobičajenom roku od jednog mjeseca, ako je to potrebno. Ako izvoznik podataka odbija izvršiti ugovor i ako uvoznik nastavlja s povredama ugovora, pojedinac na kojeg se odnose osobni podaci može tada izvršiti klauzule protiv uvoznika podataka i tužiti ga u državi članici. Ovo prihvaćanje nadležnosti i dogovor u vezi s poštivanjem odluke nadležnog suda ili tijela za zaštitu podatka ne dovodi u pitanje postupovna prava uvoznika podataka koji imaju poslovni nastan u trećim zemljama, kao što je pravo žalbe.

               (7)

               Međutim, radi sprečavanja zlouporaba ove dodatne prilagodljivosti, prikladno je nadležnim tijelima za zaštitu podataka omogućiti lakšu zabranu ili prekid prijenosa podataka na osnovi novog skupa standardnih ugovornih klauzula u onim slučajevima kada izvoznik podataka odbija poduzeti prikladne mjere za izvršavanje ugovornih obveza protiv uvoznika podataka ili ako potonji odbija u dobroj vjeri s surađivati nadležnim nadzornim tijelima za zaštitu podataka.

               (8)

               Uporaba standardnih ugovornih klauzula ne dovodi u pitanje primjenu nacionalnih odredbi donesenih u skladu s Direktivom 95/46/EZ ili Direktivom 2002/58/EZ Europskog parlamenta i Vijeća u vezi s obradom osobnih podataka i zaštitom privatnosti u području elektroničkih komunikacija (Direktiva o privatnosti i elektroničkim komunikacijama) (4), posebno u vezi s posredovanjem poslovnih komunikacija za potrebe izravne trgovine.

               (9)

               Na temelju toga, mjere zaštite koje su sadržane u predloženim standardnim ugovornim klauzulama mogu se smatrati dostatnima u smislu članka 26. stavka 2. Direktive 95/46/EZ.

               (10)

               Radna skupina o zaštiti pojedinaca s obzirom na obradu osobnih podataka, osnovana na temelju članka 29. Direktive 95/46/EZ, donijela je mišljenje (5) o stupnju zaštite na temelju predloženih standardnih ugovornih klauzula, koje je uzeto u obzir.

               (11)

               Radi ocjene provedbe izmjena Odluke 2001/497/EZ, prikladno je da ih Komisija ocijeni tri godine nakon što su države članice o njima obaviještene.

               (12)

               Odluku 2001/497/EZ treba u skladu s tim izmijeniti.

               (13)

               Mjere predviđene ovom Odlukom u skladu su s mišljenjem Odbora osnovanog na temelju članka 31. Direktive 95/46/EZ,

         DONIJELA JE OVU ODLUKU:
   Članak 1.
   Odluka 2001/497/EZ mijenja se kako slijedi:

               1.

               U članku 1. dodaje se sljedeći stavak:
               „Nadzornici podataka mogu izabrati bilo koji od skupova I. ili II. iz Priloga koji je tiskan uz ovu Odluku i njezin je sastavni dio. Međutim, ne mogu mijenjati klauzule niti povezivati pojedine klauzule ili skupove.”

               2.

               U članku 4. stavci 2. i 3. zamjenjuju se sljedećim:
               „2.   Za potrebe stavka 1. ovoga članka, kada nadzornik podataka navodi dostatne mjere zaštite na temelju standardnih ugovornih klauzula iz skupa II. Priloga koji je tiskan uz ovu Odluku i njezin je sastavni dio, nadležna tijela za zaštitu podataka imaju pravo koristiti svoje postojeće ovlasti radi zabrane ili obustave prijenosa podataka u bilo kojem od sljedećih slučajeva:

                           (a)

                           odbijanje uvoznika podataka da u dobroj vjeri surađuje s nadležnim tijelima za zaštitu podataka ili odbijanje ispunjavanja jasnih ugovornih obveza;

                           (b)

                           odbijanje izvoznika podataka da poduzme odgovarajuće mjere za izvršenje ugovora protiv uvoznika podataka u razumnom roku od mjesec dana nakon obavijesti nadležnog tijela za zaštitu podataka.

                     Za potrebe podstavka 1. ovoga stavka, zlonamjerno odbijanje ili odbijanje izvršenja ugovora od strane uvoznika podataka ne uključuje slučajeve u kojima su suradnja ili izvršavanje u suprotnosti s obveznim zahtjevima nacionalnog zakonodavstva važećeg za uvoznika podataka koji ne prelaze ono što je potrebno u demokratskom društvu na temelju jednog od interesa iz članka 13. stavka 1. Direktive 95/46/EZ, posebno sankcije iz međunarodnih i/ili nacionalnih instrumenata, zahtjeve za podnošenje porezne prijave ili zahtjeve izvješćivanjem o borbi protiv pranja novca.
               Za potrebe podstavka 1. točke (a) ovog stavka, suradnja osobito može uključivati reviziju sredstava obrade podataka uvoznika podataka ili obvezu poštivanja savjeta nadležnog nadzornog tijela u Zajednici.
               3.   Zabrana ili privremeni prekid u skladu sa stavcima 1. i 2. ovoga članka prestaju važiti kada prestanu postojati razlozi za zabranu ili privremeni prekid.
               4.   Kada države članice donose mjere u skladu sa stavcima 1., 2. i 3. ovoga članka, one o tome odmah obavješćuju Komisiju koja taj podatak prosljeđuje ostalim državama članicama”.

               3.

               U članku 5. prva rečenica zamjenjuje se sljedećim:
               „Komisija ocjenjuje provedbu ove Odluke na temelju dostupnih podataka tri godine nakon njezine notifikacije i notifikacije o svakoj njezinoj izmjeni državama članicama.”

               4.

               Prilog se mijenja kako slijedi:

                           1.

                           Nakon naslova dodaje se izraz „SKUP I.”.

                           2.

                           Ovoj Odluci dodaje se tekst iz Priloga.

         Članak 2.
   Ova se Odluka primjenjuje od 1. travnja 2005.
   Članak 3.
   Ova je Odluka upućena državama članicama.

      Sastavljeno u Bruxellesu 27. prosinca 2004.

            Za Komisiju

         Charlie McCREEVY

            Član Komisije

      (1)  SL L 281, 23.11.1995., str. 31. Direktiva kako je zadnje izmijenjena Uredbom (EZ-a) br. 1883/2003 (SL L 284, 31.10.2003., str. 1.).

      (2)  SL L 181, 4.7.2001., str. 19.

      (3)  Međunarodna trgovinska komora (ICC), Japansko poslovno vijeće u Europi (JBCE), Europsko udruženje informacijske i komunikacijske tehnologije (EICTA), EU odbor Američke trgovinske komore u Belgiji (Amcham), Konfederacija britanske industrije (CBI), Međunarodni komunikacijski okrugli stol (ICRT) i Federacija europskih udruženja izravnog marketinga (FEDMA).

      (4)  SL L 201, 31.7.2002., str. 37.

      (5)  Mišljenje br. 8/2003, dostupno na: http://europa.eu.int/comm/privacy
   PRILOG

      „

         SKUP II.

            Standardne ugovorne klauzule za prijenos osobnih podataka iz Zajednice u treće zemlje (prijenosi od nadzornika do nadzornika)

            Sporazum o prijenosu podataka

         između
         … (naziv)
         … (adresa i država poslovnog nastana)
         u daljnjem tekstu ‚izvoznik podataka’)
         i
         … (naziv)
         … (adresa i država poslovnog nastana)
         u daljnjem tekstu ‚uvoznik podataka’
         pojedinačno ‚stranka’; zajedno ‚stranke’.

            Pojmovi

         Za potrebe klauzula:

                     (a)

                     pojmovi ‚osobni podaci’, ‚posebne kategorije podataka/podaci osjetljive prirode’, ‚postupak/obrada’, ‚nadzornik’, ‚obrađivač’, ‚pojedinac na kojeg se odnose osobni podaci’ i ‚nadzorno nadležno tijelo’ imaju jednako značenje kao u Direktivi 95/46/EZ od 24. listopada 1995. (gdje ‚nadležno tijelo’ znači nadležno tijelo za zaštitu podataka na području na kojem izvoznik podataka ima poslovni nastan);

                     (b)

                     ‚izvoznik podataka’ je nadzornik koji prenosi osobne podatke;

                     (c)

                     ‚uvoznik podataka’ je nadzornik koji je suglasan s tim da od izvoznika podataka zaprimi osobne podatke radi daljnje obrade u skladu s uvjetima ovih klauzula te koji ne podliježe sustavu treće zemlje za osiguranjem dostatne zaštite;

                     (d)

                     ‚klauzule’ su ugovorne klauzule koje predstavljaju samostalni dokument koji ne uključuje trgovačke i poslovne uvjete što su ih stranke odredile u posebnim trgovačkim sporazumima.

               Podrobnosti prijenosa (kao i obuhvaćeni osobni podaci) navedene su u Prilogu B, koji je sastavni dio klauzula.
         I.   Obveze izvoznika podataka

         Izvoznik podataka jamči i obvezuje se da:

                     (a)

                     su osobni podaci prikupljeni, obrađeni i preneseni u skladu sa zakonima koji važe za izvoznika podataka;

                     (b)

                     je poduzeo razumne napore kako bi utvrdio je li uvoznik podataka u mogućnosti ispuniti svoje pravne obveze iz ovih klauzula;

                     (c)

                     uvozniku podataka osigura preslike mjerodavnih zakona o zaštiti podataka ili upute na njih (gdje je potrebno i ne uključujući pravni savjet) one države u kojoj izvoznik podataka ima poslovni nastan;

                     (d)

                     odgovori na upite pojedinaca na koje se osobni podaci odnose i na upite nadležnih tijela u vezi s obradom osobnih podataka koju obavlja uvoznik podataka, osim ako su se stranke dogovorile da odgovara uvoznik; u tom slučaju izvoznik odgovora u razumno mogućoj mjeri i s dostupnim podacima ako uvoznik ne želi ili nije u mogućnosti odgovoriti. Odgovori se dostavljaju u razumnom roku;

                     (e)

                     pojedincima na koje se osobni podaci odnose i koji prema klauzuli III imaju korist trećega, na zahtjev dostavi preslike klauzula, osim ako klauzule sadrže povjerljive podatke; u tom slučaju ima pravo ukloniti takve podatke. Ako su podaci uklonjeni, izvoznik podataka pojedince na koje se osobni podaci odnose pisanim putem obavješćuje o razlogu uklanjanja i njihovom pravu da o tome obavijeste nadležna tijela. Međutim, izvoznik podataka dužan je postupiti prema odluci nadležnog tijela u vezi s pristupom pojedinaca na koje se osobni podaci odnose punom tekstu klauzula, sve dok pojedinci na koje se osobni podaci odnose poštuju povjerljivost uklonjenih povjerljivih podataka. Izvoznik podataka dostavlja presliku klauzula nadležnom tijelu prema potrebi.

               II.   Obveze uvoznika podataka

         Uvoznik podataka jamči i obvezuje se na sljedeće:

                     (a)

                     postojanje prikladnih tehničkih i organizacijskih mjera za zaštitu osobnih podataka od slučajnog ili nezakonitog uništavanja ili slučajnog gubitka, promjene, nedozvoljenog otkrivanja ili pristupa, koje pružaju stupanj zaštite primjeren riziku što ga obrada i priroda zaštićenih podataka predstavljaju;

                     (b)

                     postojanje postupaka koji će osigurati da bilo koja treća strana kojoj omogući pristup osobnim podacima poštuje i održava povjerljivost i sigurnost osobnih podataka. Svaka osoba koja djeluje pod nadzorom uvoznika podataka, uključujući obrađivača podataka, obvezna je obrađivati osobne podatke samo po nalogu uvoznika podataka. Ova se odredba ne primjenjuje na osobe koje zakon ili drugi propis ovlašćuje ili od njih zahtijeva da imaju pristup osobnim podacima;

                     (c)

                     kako nema razloga sumnjati, u trenutku prihvaćanja ovih klauzula, u postojanje bilo kakvih lokalnih propisa koji bi imali značajan suprotni učinak na jamstva predviđena ovim klauzulama te da će izvoznika podataka (koji takve obavijesti prosljeđuje nadležnim tijelima prema potrebi) obavijestiti ako uoči postojanje takvih zakona;

                     (d)

                     obradu osobnih podataka za potrebe iz Priloga B te da ima pravno ovlaštenje za davanje jamstva i da će ispunjavati obveze utvrđene ovim klauzulama;

                     (e)

                     izvozniku podataka dostaviti podatke o osobi za kontakt u svojoj organizaciji koja je nadležna za odgovore na upite u vezi s obradom osobnih podataka i za suradnju u dobroj vjeri i u razumnom roku, s izvoznikom podataka, pojedincima na koje se osobni podaci odnose i nadležnim tijelima u vezi sa svim upitima takve vrste. U slučaju prestanka djelovanja izvoznika podataka, ili ako su se stranke tako dogovorile, uvoznik podataka preuzima odgovornost za postupanje prema odredbama klauzule I(e);

                     (f)

                     izvozniku podataka, na njegov zahtjev, pružiti dokaze o financijskim sredstvima dovoljnim za ispunjavanje svojih obveza na temelju klauzule III (što može uključivati pokriće osiguranjem);

                     (g)

                     na razumni zahtjev izvoznika podataka omogućiti izvozniku podataka (ili bilo kojem nezavisnom ili nepristranom inspekcijskom tijelu ili revizoru, izabranom od strane izvoznika podataka i na koje uvoznik podataka nema razumne primjedbe) pregled, reviziju i/ili odobravanje svojih sredstava za obradu podataka, podataka i potrebne dokumentacije radi utvrđivanja usuglašenosti s jamstvima i preuzetim obvezama u ovim klauzulama, s prikladnom najavom i tijekom redovnog radnog vremena. Ovaj zahtjev podliježe svakom potrebnom pristanku ili odobrenju regulatornog ili nadzornog nadležnog tijela u državi uvoznika podataka, čiji pristanak ili odobrenje će uvoznik podataka pokušati pravovremeno dobiti;

                     (h)

                     obradu osobnih podataka, po svom izboru, u skladu sa:

                                 i.

                                 zakonima o zaštiti podataka države u kojoj izvoznik podataka ima poslovni nastan; ili

                                 ii.

                                 odgovarajućim odredbama (1) bilo koje odluke Komisije u skladu s člankom 25. stavkom 6. Direktive 95/46/EZ, pri čemu uvoznik podataka postupa u skladu s odgovarajućim odredbama takve autorizacije ili odluke i smješten je u državi na koju se takva autorizacija ili odluka odnosi, ali nije obuhvaćena takvim autorizacijama ili odlukama za potrebe prijenosa osobnih podataka (2); ili

                                 iii.

                                 načelima obrade podataka iz Priloga A.
                                 Uvoznik podataka navodi izabranu opciju: …
                                 Paraf uvoznika podataka: …;

                     (i)

                     da osobne podatke neće otkrivati ni prenositi nadzorniku podataka treće strane smještenom izvan Europskog gospodarskog prostora (EGP-a), a da o prijenosu ne obavijesti izvoznika, osim ako:

                                 i.

                                 nadzornik podataka treće strane ne obradi podatke u skladu s odlukom Komisije kojom je utvrđeno da treća zemlja pruža dovoljnu zaštitu; ili

                                 ii.

                                 nadzornik podataka treće strane ne postane potpisnik ovih klauzula ili nekog drugog sporazuma o prijenosu podataka koji je odobrilo nadležno tijelo Europske unije; ili

                                 iii.

                                 pojedinci na koje se osobni podaci odnose nemaju mogućnost prigovora, nakon što su obaviješteni o namjeri prijenosa, kategoriji primatelja i činjenici da države u koje se podaci prenose mogu imati drugačije standarde zaštite podataka; ili

                                 iv.

                                 su pojedinci na koje se osobni podaci odnose nedvosmisleno pristali na prijenos podataka s obzirom na daljnje prijenose podataka osjetljive prirode.

               III.   Odgovornost i prava trećih stranaka

                     (a)

                     Svaka stranka je ostalim strankama odgovorna za štetu koju učini bilo kakvim povredom ovih klauzula. Odgovornost među strankama je ograničena na stvarnu počinjenu štetu. Dodatna odšteta (tj. obeštećivanje s namjerom kažnjavanja stranke zbog neprimjerenog postupanja) je izrijekom isključena. Svaka je stranka pojedincima na koje se osobni podaci odnose odgovorna za štetu koju prouzroči povredom prava trećih na temelju ovih klauzula. To ne utječe na odgovornost izvoznika podataka prema pravu o zaštiti podataka;

                     (b)

                     Stranke su suglasne da pojedinac na kojeg se osobni podaci odnose kao treća strana ima pravo provesti ove klauzule i klauzule I(b), I(d), I(e), II(a), II(c), II(d), II(e), II(h), II(i), III(a), V, VI(d) i VII protiv uvoznika ili izvoznika podataka zbog njihovih povreda ugovornih obveza, s obzirom na njegove osobne podatke i u tu svrhu prihvaća nadležnost države u kojoj izvoznik podataka ima poslovni nastan. Ako postoji sumnja o povredama od strane uvoznika podataka, pojedinac na kojeg se osobni podaci odnose, prvo od izvoznika podataka mora zahtijevati da poduzme primjerene mjere protiv uvoznika podataka radi ostvarenja svojih prava; ako izvoznik podataka ne poduzme takve mjere u razumnom roku (koji bi u uobičajenim okolnostima bilo jedan mjesec), pojedinac na kojeg se osobni podaci odnose tada može zaštitu svojih prava potraživati izravno od uvoznika podataka. Pojedinac na kojeg se osobni podaci odnose ima pravo postupiti izravno protiv izvoznika podataka koji nije uložio razuman trud da odredi je li uvoznik podataka u mogućnosti ispuniti svoje pravne obveze prema ovim klauzulama (teret dokaza o tome da je uložen razuman trud snosi izvoznik podataka).

               IV.   Pravo koje se primjenjuje na klauzule

         Ove su klauzule uređene zakonodavstvom države u kojoj izvoznik podataka ima poslovni nastan, s izuzetkom zakona i propisa koji se odnose na obradu osobnih podataka od strane uvoznika podataka na temelju klauzule II(h), koji važe samo u slučaju ako je uvoznik podataka tako odlučio prema toj klauzuli.
         V.   Rješavanje sporova s pojedincima na koje se osobni podaci odnose ili nadležnim tijelima

                     (a)

                     U slučaju spora ili zahtjeva pojedinca na kojeg se osobni podaci odnose ili nadležno tijelo u vezi s obradom osobnih podataka povezanih s bilo kojom ili obje stranke, stranke se međusobno obavješćuju o svim takvim sporovima ili zahtjevima i surađuju imajući u vidu pravovremeno rješavanje sporova mirnim putem;

                     (b)

                     Stranke su suglasne odazvati se svakom općenito dostupnom neobvezujućem postupku posredovanja koji pokrene pojedinac na kojeg se osobni podaci odnose ili nadležno tijelo. Ako sudjeluju u postupku, stranke mogu izabrati sudjelovanje na daljinu (putem telefona ili elektronskim putem). Stranke su suglasne razmotriti sudjelovanje u bilo kojoj drugoj arbitraži, posredovanju ili ostalim postupcima rješavanja sporova koji se koriste za sporove u vezi sa zaštitom podataka;

                     (c)

                     Svaka stranka poštuje odluku nadležnog suda države u kojoj izvoznik podataka ima poslovni nastan ili nadležnog tijela, koja je konačna i protiv koje se ne može izjaviti žalba.

               VI.   Prestanak

                     (a)

                     U slučaju da je uvoznik podataka povrijedio svoje obveze prema ovim klauzulama, izvoznik podataka može uvozniku podataka privremeno obustaviti prijenos osobnih podataka dok se povreda ne ispravi ili ugovor ne raskine.

                     (b)

                     U slučaju:

                                 i.

                                 da izvoznik podataka privremeno obustavi prijenos podataka uvozniku podataka dulje od mjesec dana u skladu sa stavkom (a);

                                 ii.

                                 povrede zakonskih ili službenih obveza u državi uvoza od strane uvoznika podataka zbog poštivanja tih klauzula;

                                 iii.

                                 da uvoznik podataka značajno ili sustavno krši jamstva ili obveze prema ovim klauzulama;

                                 iv.

                                 konačne odluke nadležnog suda u državi u kojoj izvoznik podataka ima poslovni nastan protiv koje nije moguće izjaviti žalbu ili propisa nadležnog tijela iz te države u kojoj se navodi da je došlo do povrede klauzula od strane uvoznika ili izvoznika podataka; ili

                                 v.

                                 da je podnesen zahtjev za vođenje upravnog postupka ili likvidaciju uvoznika podataka, osobnog ili poslovnog, koji nije odbijen u primjerenom roku za takvo odbijanje na temelju važećeg zakona; izdaje se nalog za likvidaciju; imenuje se prinudni upravitelj; imenuje se stečajni upravitelj, ako je uvoznik podataka pojedinac; započinje dobrovoljno upravljanje trgovačkim društvom; ili neki jednakovrijedan događaj u bilo čijoj nadležnosti

                           tada izvoznik podataka, ne dovodeći u pitanje ostala prava koja može imati nad uvoznikom podataka, ima pravo raskinuti ove klauzule, u slučaju čega prema potrebi obavješćuje nadležna tijela. U slučajevima i., ii. ili iv. klauzule može raskinuti i uvoznik podataka;

                     (c)

                     Bilo koja stranka može raskinuti ove klauzule u slučaju da i. Komisija donese bilo koju odluku na temelju članka 25. stavka 6. Direktive 95/46/EZ (ili bilo kojeg nadomjesnog teksta) u vezi s državom (ili njezinim područjem) u kojoj uvoznik podataka prenosi i obrađuje podatke, ili ii. Direktiva 95/46/EZ (ili bilo koji nadomjesni tekst) postane neposredno primjenjiva u toj državi;

                     (d)

                     Stranke su suglasne da ih raskid klauzula bilo kada, u bilo kojim okolnostima i zbog bilo kojeg razloga (osim prekida na temelju klauzule VI(c)) ne oslobađa odgovornosti i/ili uvjeta pod klauzulama koji se odnose na obradu prenesenih osobnih podataka.

               VII.   Izmjene ovih klauzula

         Stranke ne smiju mijenjati ove klauzule osim radi upotpunjavanja bilo kojih podataka u Prilogu B, pri čemu prema potrebi obavješćuju nadležna tijela. Ovo ne isključuje eventualno dodavanje dodatnih trgovačkih klauzula.
         VIII.   Opis prijenosa

         Podrobnosti prijenosa i osobnih podataka su navedene u Prilogu B. Stranke su suglasne da Prilog B može sadržavati povjerljive poslovne podatke koje neće otkrivati trećima, osim ako to ne zahtijeva zakon ili kao odgovor nadležnom nadzornom tijelu ili vladinoj agenciji, ili ako to zahtijeva klauzula I(e). Stranke mogu uporabiti dodatne priloge radi obuhvaćanja dodatnih prijenosa, koji će prema potrebi biti podneseni nadležnom tijelu. Prilog B može, alternativno, biti sastavljen tako da obuhvaća višestruke prijenose.

                     Datum: …

                     …

                     …

                     ZA UVOZNIKA PODATAKA

                     ZA IZVOZNIKA PODATAKA

                     …

                     …

                     …

                     …

                     …

                     …

         PRILOG A

            NAČELA OBRADE PODATAKA

                     1.

                     Ograničavanje svrhe: Osobni podaci mogu biti obrađeni i kasnije uporabljeni ili dalje isporučeni samo za potrebe iz Priloga B ili naknadno odobrene od strane pojedinca na kojeg se osobni podaci odnose.

                     2.

                     Kvaliteta podataka i razmjernost: Osobni podaci moraju biti točni i, prema potrebi, upotpunjeni. Osobni podaci moraju biti dostatni, bitni i nepretjerani u odnosu na svrhu za koju se prenose i dalje obrađuju.

                     3.

                     Preglednost: Pojedinci na koje se osobni podaci odnose moraju raspolagati potrebnim podacima radi osiguranja pravilne obrade (kao što su podaci o svrsi obrade i o prijenosu), osim ako su takve podatke dobili od izvoznika podataka.

                     4.

                     Sigurnost i povjerljivost: Nadzornici podataka moraju poduzeti tehničke i organizacijske mjere primjerene za sigurnost osobnih podataka od slučajnog ili nezakonitog uništavanja podataka ili slučajnog gubitka, promjene, neovlaštenog otkrivanja ili pristupa koji se javljaju pri obradi. Osobe koje su pod nadzorom nadzornika podataka, uključujući obrađivače, ne smiju obrađivati podatke, osim po naredbi nadzornika podataka.

                     5.

                     Prava pristupa, ispravljanja, brisanja i primjedbi: Kako je predviđeno člankom 12. Direktive 95/46/EZ, pojedincima na koje se osobni podaci odnose izravno ili preko treće strane moraju biti pruženi osobni podaci koje organizacija o njima posjeduje, osim za zahtjeve koji su očito neprimjereni, temeljeni na nerazumnim rokovima ili njihovom broju, ili se ponavljaju, ili do kojih je pristup onemogućen prema zakonodavstvu države izvoznika podataka. Pristup ne mora biti odobren u slučaju da su nadležna tijela prethodno dala dopuštenje, ako postoji mogućnost stvarnog ugrožavanja interesa uvoznika podataka ili ostalih organizacija koje posluju s uvoznikom podataka i takvi interesi nisu manje važni od interesa osnovnih prava i sloboda pojedinca na kojeg se osobni podaci odnose. Izvori osobnih podataka ne moraju biti navedeni kada to nije moguće uz razumni napor ili kada bi bila ugrožena prava ostalih osoba. Pojedinci na koje se osobni podaci odnose moraju imati mogućnost da se njihovi osobni podaci isprave, izmijene ili izbrišu ako su netočni ili obrađeni protivno ovim načelima. Ako postoje značajni temelji za sumnju u zakonitost zahtjeva, organizacija može zahtijevati daljnja opravdanja prije nego što nastavi s ispravcima, izmjenama ili brisanjem podataka. Nije nužno obavijestiti treće strane kojima su podaci o ispravcima, izmjenama ili brisanju podataka otkriveni ako to uključuje nerazmjeran napor. Pojedinac na kojeg se osobni podaci odnose mora biti u mogućnosti prigovoriti zbog obrade osobnih podataka koji se odnose na njega ako postoje značajni zakonski temelji koji se odnose na njegovu posebnu situaciju. Teret dokaza za bilo kakvo odbijanje snosi uvoznik podataka, pojedinac na kojeg se osobni podaci odnose tome uvijek može prigovoriti pred nadležnim tijelom.

                     6.

                     Podaci osjetljive prirode: Uvoznik podataka u skladu sa svojim obvezama prema klauzuli II poduzima dodatne mjere (npr. koje se odnose na sigurnost) koje su potrebne za zaštitu takvih podataka osjetljive prirode.

                     7.

                     Podaci koji se koriste za svrhe trgovine: Kada se podaci obrađuju za potrebe izravne trgovine, moraju postojati učinkoviti postupci koji pojedincu na kojeg se osobni podaci odnose dopuštaju da isključi svoje podatke koji se koriste u te svrhe.

                     8.

                     Automatizirane odluke: Za potrebe ovoga, ‚automatizirana odluka’ jest odluka izvoznika podataka ili uvoznika podataka koja ima pravni učinak u vezi s pojedincem na kojeg se osobni podaci odnose ili značajno utječe na pojedinca na kojeg se osobni podaci odnose i koja se temelji isključivo na automatiziranoj obradi osobnih podataka namijenjenih procjeni njegovih određenih osobnih aspekata, kao što su uspješnost na radnom mjestu, kreditna sposobnost, pouzdanost, ponašanje itd. Uvoznik podataka neće donositi automatizirane odluke koje se odnose na pojedinca na kojeg se osobni podaci odnose, osim kada:

                                 (a)

                                             i.

                                             uvoznik podataka takve odluke donosi pri zaključivanju ili izvršavanju ugovora s pojedincem na kojeg se osobni podaci odnose; i

                                             ii.

                                             pojedinac na kojeg se osobni podaci odnose ima priliku razmotriti rezultate relevantne automatizirane odluke s predstavnikom stranaka koje donose takvu odluku ili drugačije predstavljaju te stranke;

                                       ili

                                 (b)

                                 gdje zakonodavstvo, koje važi za izvoznika podataka, određuje drugačije.

         PRILOG B
         OPIS PRIJENOSA
         (Ispunjavaju stranke)

            Pojedinci na koje se osobni podaci odnose

         Preneseni osobni podaci odnose se na sljedeće kategorije pojedinaca na koje se osobni podaci odnose:
         …
         …
         …
         …

            Svrhe prijenosa

         Prijenos se obavlja u sljedeće svrhe:
         …
         …
         …
         …

            Kategorije podataka

         Preneseni osobni podaci odnose se na sljedeće kategorije podataka:
         …
         …
         …
         …

            Primatelji

         Preneseni podaci se mogu otkriti samo sljedećim primateljima ili kategorijama primatelja:
         …
         …
         …

            Podaci osjetljive prirode (prema potrebi)
         Preneseni osobni podaci odnose se na sljedeće kategorije podataka osjetljive prirode:
         …
         …
         …
         …

            Registracijski podaci izvoznika podataka o zaštiti podataka (prema potrebi)
         …
         …

            Dodatni korisni podaci (kapaciteti pohrane i ostali bitni podaci)
         …
         …

            Kontakti za upite u vezi sa zaštitom podataka

                        Uvoznik podataka

                        Izvoznik podataka

                     …

                     …

                     …

                     …

                     …

                     …

            OGLEDNE TRGOVAČKE KLAUZULE (NEOBVEZNO)

            Naknada štete između izvoznika podataka i uvoznika podataka:

            ‚Stranke se međusobno obeštećuju i preuzimaju odgovornost za troškove, štete ili gubitke koje su uzrokovale jedna drugoj kao povredu bilo koje odredbe ovih klauzula. Naknada štete nadalje ovisi o tome da (a) stranka/e koje treba obeštetiti (‚obeštećenik’) bez zadrške obavijeste druge stranke (‚obeštećivače’) o potraživanju; (b) stranke koje plaćaju odštetu imaju potpuni nadzor nad obranom i rješavanjem svih sporova; i (c) oštećene stranke pružaju razumnu suradnju i pomoć strankama koje plaćaju odštetu u obrani od takvih potraživanja.’

            Rješavanje sporova između izvoznika podataka i uvoznika podataka (stranke, naravno, mogu koristiti bilo koji drugi mehanizam rješavanja sporova ili klauzulu sudske nadležnosti):

            ‚U slučaju spora između izvoznika podataka i uvoznika podataka koji se odnosi na bilo koju povredu bilo koje odredbe ovih klauzula; takvi se sporovi konačno rješavaju prema arbitražnim pravilima Međunarodne trgovinske komore putem jednog ili više arbitara imenovanih u skladu s navedenim pravilima. Mjesto arbitraže je []. Broj arbitara je [].’

            Namjena troškova:

            ‚Svaka stranka izvršava svoje obveze prema ovim klauzulama o svom trošku.’

            Dodatna klauzula o raskidu:

            ‚U slučaju raskida ovih klauzula, uvoznik podataka mora smjesta vratiti sve osobne podatke i sve preslike osobnih podataka podložne ovim klauzulama izvozniku podataka, ili ovisno o izboru izvoznika podataka, mora uništiti sve njihove preslike i potvrditi izvozniku podataka da je to učinjeno, osim ako uvozniku podataka njegovo nacionalno zakonodavstvo ili regulatorna agencija brane uništiti podatke ili vratiti sve ili dio tih podataka, u slučaju čega se podaci čuvaju kao povjerljivi i ne obrađuju se aktivno ni u koju svrhu. Uvoznik podataka se slaže da će, ako tako zahtijeva izvoznik podataka, dopustiti izvozniku podataka ili inspekcijskom agentu kojeg je izabrao izvoznik podataka i na kojeg uvoznik nema razumne primjedbe, pristup svojim sredstvima radi provjere da je to učinjeno, uz razumnu najavu i tijekom radnog vremena.’

      ”

      (1)  ‚Odgovarajuće odredbe’ su odredbe bilo koje autorizacije ili odluke osim za provedbene odredbe bilo koje autorizacije ili odluke (kojima upravljaju ove klauzule).

      (2)  Međutim, odredbe Priloga A5 koje se odnose na pristup, ispravljanje, brisanje i primjedbe, moraju se primijeniti kada je ta opcija izabrana i imaju prednost pred bilo kojim usporedivim odredbama izabrane odluke Komisije.


Odluka Komisije od 18/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7913 - ALLIANZ / SPAR / FISCHAPARK) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


Odluka Komisije od 19/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7337 - IMS HEALTH / CEGEDIM BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 05/06/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7269 - KALLISTO / CABB INTERNATIONAL) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 14/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6884 - ACCESS / PLG) prema Uredbi Vijeća (EZ) br. 139/2004 (Samo je engleski tekst vjerodostojan)


title: 94/824/EZ: Odluka Vijeća od 22. prosinca 1994. o proširenju pravne zaštite topografija poluvodičkih proizvoda na osobe iz članica Svjetske trgovinske organizacije

text:
               17/Sv. 002

               HR

               Službeni list Europske unije

               18

         31994D0824

               L 349/201

               SLUŽBENI LIST EUROPSKE UNIJE

               22.12.1994.

      ODLUKA VIJEĆA

   od 22. prosinca 1994.
   o proširenju pravne zaštite topografija poluvodičkih proizvoda na osobe iz članica Svjetske trgovinske organizacije
   (94/824/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 87/54/EEZ od 16. prosinca 1986. o pravnoj zaštiti topografija poluvodičkih proizvoda (1), a posebno njezin članak 3. stavak 7.,
   uzimajući u obzir prijedlog Komisije,
   budući da je u ime Zajednice potpisan Sporazum o osnivanju Svjetske trgovinske organizacije (dalje u tekstu „Sporazum o WTO-u”); budući da Sporazum o trgovinskim aspektima prava intelektualnoga vlasništva (dalje u tekstu „Sporazum TRIPS”), koji se nalazi u prilogu Sporazuma o WTO-u, sadrži detaljne odredbe o zaštiti prava intelektualnog vlasništva čija je namjena osnivanje međunarodnih disciplina u tom području radi promicanja međunarodne trgovine i sprečavanja narušavanja i razdora tržišta zbog nedostatka odgovarajuće i djelotvorne zaštite intelektualnog vlasništva;
   budući da, kako bi se osigurala usklađenost cjelokupnog odgovarajućeg zakonodavstva Zajednice sa Sporazumom TRIPS, Zajednica mora poduzeti odgovarajuće mjere vezane za postojeće propise Zajednice o zaštiti prava intelektualnog vlasništva; budući da te mjere povlače za sobom izmjene ili promjene nekih dijelova zakonodavstva Zajednice; budući da te mjere također povlače za sobom dopune postojećih akata Zajednice;
   budući da se Direktiva 87/54/EEZ odnosi na pravnu zaštitu topografija poluvodičkih proizvoda; budući da se člancima od 35. do 38. Sporazuma TRIPS utvrđuju obveze članica WTO-a s obzirom na zaštitu planova rasporeda (topografija) integriranih sklopova; budući da u skladu s člankom 1. stavkom 3. i člankom 3. Sporazuma TRIPS Zajednica mora osigurati da državljani svih drugih članica WTO-a uživaju takvu zaštitu i primjenu nacionalnog tretmana; budući da je zbog toga potrebno da se zaštita prema Direktivi 87/54/EEZ proširi na državljane članica WTO-a, bez potrebe ispunjenja zahtjeva uzajamnosti; budući da je u tu svrhu prikladno primjenjivati postupke prema članku 3. stavku 7. Direktive,
   ODLUČILO JE:
   Članak 1.
   Države članice proširuju pravnu zaštitu topografija poluvodičkih proizvoda predviđenu Direktivom 87/54/EEZ kako slijedi:

               (a)

               s fizičkim osobama koje su državljani članice Sporazuma o WTO-u ili koje imaju domicil na državnom području te članice postupa se kao s državljanima države članice;

               (b)

               s pravnim ili fizičkim osobama koje imaju stvarni i djelatni poslovni nastan za proizvodnju topografija poluvodičkih proizvoda ili proizvodnju integriranih sklopova na državnom području članice Sporazuma o WTO-u postupa se kao s pravnim ili fizičkim osobama koje imaju stvarni i djelatni industrijski ili trgovački poslovni nastan na državnom području države članice.

         Članak 2.
   1.   Ova Odluka stupa na snagu 1. siječnja 1995.
   2.   Primjenjuje se od 1. siječnja 1996.
   3.   Odluka Vijeća 90/510/EEZ od 9. listopada 1990. o proširenju pravne zaštite topografija poluvodičkih proizvoda na osobe iz određenih zemalja i s određenih područja (2) zamjenjuje se, od dana primjene ove Odluke, u onoj mjeri u kojoj se odnosi na proširenje zaštite prema Direktivi 87/54/EEZ na zemlje ili na državna područja članica Sporazuma o WTO-u.
   Članak 3.
   Ova je Odluka upućena državama članicama.

      Sastavljeno u Bruxellesu 22. prosinca 1994.

            Za Vijeće

            Predsjednik

         H. SEEHOFER

      (1)  SL L 24, 27.1.1987., str. 36.

      (2)  SL L 258, 17.10.1990., str. 29. Odluka kako je izmijenjena Odlukom 93/17/EEZ (SL L 11, 19.1.1993., str. 22.).


Odluka Komisije od 04/08/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7559 - PFIZER / HOSPIRA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/563/EZ: Odluka Komisije od 11. kolovoza 2006. o određenim zaštitnim mjerama u vezi s visokopatogenom influencom ptica podtipa H5N1 kod divljih ptica u Zajednici i o stavljanju izvan snage Odluke 2006/115/EZ (priopćeno pod brojem dokumenta C(2006) 3585)  Tekst značajan za EGP

text:
               03/Sv. 020

               HR

               Službeni list Europske unije

               46

         32006D0563

               L 222/11

               SLUŽBENI LIST EUROPSKE UNIJE

               11.08.2006.

      ODLUKA KOMISIJE

   od 11. kolovoza 2006.
   o određenim zaštitnim mjerama u vezi s visokopatogenom influencom ptica podtipa H5N1 kod divljih ptica u Zajednici i o stavljanju izvan snage Odluke 2006/115/EZ
   (priopćeno pod brojem dokumenta C(2006) 3585)
   (Tekst značajan za EGP)
   (2006/563/EZ)
   KOMISIJA EUROPSKIH ZAJEDNICA,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (2), a posebno njezin članak 10. stavak 4.,
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (3), a posebno njezin članak 18.,
   budući da:

               (1)

               Influenca ptica je zarazna virusna bolest peradi i ptica koja izaziva smrtnost i poremećaje, koji brzo mogu poprimiti epizootske razmjere i ozbiljno ugroziti zdravlje životinja i javno zdravlje te znatno smanjiti profitabilnost uzgoja peradi. Postoji opasnost da se uzročnik bolesti raširi s divljih ptica na domaće ptice, posebno perad, te da se preko međunarodnog prometa živim pticama i proizvodima od njih raširi iz jedne države članice u druge države članice i treće zemlje.

               (2)

               U nekoliko država članica bilo je slučajeva kod kojih se sumnjalo na visokopatogenu influencu ptica (HPAI) virusnog podtipa H5N1, dalje u tekstu „visokopatogena influenca ptica H5N1” ili je ona bila potvrđena. Uzimajući u obzir epidemiološku situaciju, usvojena je Odluka 2006/115/EZ od 17. veljače 2006. o određenim zaštitnim mjerama u vezi s visokopatogenom influencom ptica kod divljih ptica u Zajednici i o stavljanju izvan snage Odluka 2006/86/EZ, 2006/90/EZ, 2006/91/EZ, 2006/94/EZ, 2006/104/EZ i 2006/105/EZ (4).

               (3)

               Mjere predviđene Direktivom Vijeća 92/40/EEZ od 19. svibnja 1992. o uvođenju mjera Zajednice za kontrolu influence ptica (5) temeljito su preispitane u svjetlu novih znanstvenih spoznaja o opasnosti influence ptica za zdravlje životinja i javno zdravlje, razvoja novih laboratorijskih testova i cjepiva, te iskustava stečenih tijekom nedavnih izbijanja te bolesti u Zajednici kao i u trećim zemljama. Na temelju toga preispitivanja, Direktiva 92/40/EEZ je stavljena izvan snage i zamijenjena Direktivom Vijeća 2005/94/EZ od 20. prosinca 2005. o mjerama Zajednice za kontrolu influence ptica i o stavljanju izvan snage Direktive 92/40/EEZ (6), koju države članice do 1. srpnja 2007. moraju prenijeti u svoja nacionalna zakonodavstva.

               (4)

               Dok se Direktiva 2005/94/EZ ne prenese u nacionalna zakonodavstva i s obzirom na trenutnu situaciju u vezi s influencom ptica u Zajednici, bilo je neophodno utvrditi prijelazne mjere koje će se primjenjivati na gospodarstvima gdje postoji sumnja ili je potvrđeno izbijanje influence ptica izazvane virusima HPAI kod peradi ili drugih ptica držanih u zatočeništvu.

               (5)

               Te prijelazne mjere, koje su utvrđene Odlukom Komisije 2006/416/EZ od 14. lipnja 2006. o određenim prijelaznim mjerama u vezi s visokopatogenom influencom ptica kod peradi i drugih ptica držanih u zatočeništvu u Zajednici (7), trebale bi omogućiti državama članicama da donesu mjere za kontrolu bolesti na primjeren i prilagodljiv način, uzimajući u obzir različite razine opasnosti koju predstavljaju različiti sojevi virusa, vjerojatni društveno-gospodarski utjecaj predmetnih mjera na sektor poljoprivrede i druge sektore koji u tome sudjeluju, istodobno osiguravajući da mjere koje se poduzimaju budu najprimjerenije za svaki pojedinačni scenarij.

               (6)

               S napretkom država članica u prijenosu Direktive 2005/94/EZ u njihova nacionalna zakonodavstva, sve upute na prijelazne mjere trebaju se tumačiti kao upute na odgovarajući stavak iz Direktive 2005/94/EZ.

               (7)

               Da bi se dopunile mjere u skladu s Direktivom 92/40/EZ usvojena je Odluka Komisije 2006/135/EZ od 22. veljače 2006. o određenim zaštitnim mjerama u vezi s visokopatogenom influencom ptica kod peradi u Zajednici (8).

               (8)

               Odluka 2006/135/EZ sada je zamijenjena Odlukom Komisije 2006/415/EZ od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici i o stavljanju izvan snage Odluke 2006/135/EZ (9) radi usklađivanja interakcije među prijelaznim mjerama koje treba poduzeti u slučaju izbijanja HPAI-a kod peradi i dodatnih ograničenja u slučaju da se sumnja na ili da je potvrđeno izbijanje visokopatogene influence ptica H5N1 kod peradi ili drugih ptica držanih u zatočeništvu.

               (9)

               Iskustva s primjenom Odluke 2006/115/EZ u pogođenim državama članicama pokazuju da za uspostavljanje područja pod ograničenjima i za određena ograničenja premještanja žive peradi ili proizvoda dobivenih od peradi treba dozvoliti određene prilagodbe na temelju procjene rizika koju obavlja nadležno tijelo uzimajući u obzir razinu rizika na koju utječu geografski, limnološki, ekološki i epizootiološki čimbenici.

               (10)

               Radi usklađenosti zakonodavstva Zajednice, primjereno je u smislu ove Odluke primjenjivati određene definicije utvrđene u Direktivi 2005/94/EZ, Uredbi (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (10) i u Uredbi (EZ) br. 998/2003.

               (11)

               Oko mjesta gdje je visokopatogena influenca ptica podtipa H5 otkrivena kod divljih ptica treba uspostaviti područja kontrole i praćenja. Ta područja trebaju biti ograničena na ono što je neophodno za sprečavanje unošenja virusa u jata peradi iz komercijalnog i nekomercijalnog uzgoja.

               (12)

               Radi usklađenosti zakonodavstva Zajednice, biosigurnosne mjere predviđene Odlukom Komisije 2005/734/EZ od 19. listopada 2005. o utvrđivanju biosigurnosnih mjera za smanjivanje rizika prijenosa visokopatogene influence ptica prouzročene virusom A podtipom H5N1 od ptica koje žive u divljini na perad i druge ptice držane u zatočeništvu i osiguranju sustava ranog otkrivanja na području s izrazitim rizikom (11), trebaju se uzeti u obzir u područjima kontrole i nadzora, neovisno o utvrđenom stupnju rizika na području gdje se kod divljih ptica sumnja na visokopatogenu influencu ptica ili je ona potvrđena.

               (13)

               Primjereno je ograničiti premještanje, posebno žive peradi i drugih ptica držanih u zatočeništvu, jednodnevnih pilića, jaja za valenje i proizvoda podrijetlom od ptica iz uspostavljenih područja kontrole i praćenja. Međutim, da bi se izbjeglo moguće širenje bolesti otprema pod službenim nadzorom iz tih područja može se dozvoliti samo pod određenim uvjetima.

               (14)

               Treba predvidjeti i posebna odstupanja za jaja za valenje ili jaja slobodnih od specifičnih patogena (SPF jaja) koja se koriste u specijaliziranim laboratorijima ili institutima u znanstvene, dijagnostičke ili farmaceutske svrhe, budući da ona predstavljaju zanemarivi rizik za širenje zaraze.

               (15)

               Prijevoz jaja za valenje iz područja kontrole treba dozvoliti pod određenim uvjetima. Otprema jaja za valenje u druge države članice može se dozvoliti ako su ispunjeni uvjeti iz Direktive 2005/94/EZ. U takvim slučajevima veterinarski certifikati predviđeni Direktivom Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (12), trebaju sadržavati uputu na ovu Odluku.

               (16)

               Iz područja kontrole treba dozvoliti otpremu mesa, mljevenog mesa i mesnih pripravaka te mesnih proizvoda dobivenih od peradi i uzgojene pernate divljači, proizvedenih u skladu s određenim zahtjevima iz Uredbe (EZ) 853/2004 i Uredbe (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (13), koji podliježu službenim veterinarskim kontrolama koje uključuju ante mortem i post mortem pregled.

               (17)

               Iste službene kontrole zdravlja životinja primjenjuju se na meso dobiveno od peradi i uzgojene pernate divljači koja potječe iz područja kontrole i proizvedeno je u skladu s odredbama Uredbe (EZ) br. 2076/2005 kojom su utvrđene privremene mjere kojima se dozvoljava upotreba nacionalnih identifikacijskih oznaka za proizvode životinjskog podrijetla namijenjene prehrani ljudi, kojima se može trgovati samo na državnom području države članice u kojoj su proizvedeni.

               (18)

               U Direktivi Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (14) utvrđen je popis obrada koje meso iz područja pod ograničenjima čini sigurnim i predviđena je mogućnost uvođenja posebne oznake zdravstvene ispravnosti i oznake zdravstvene ispravnosti koja se zahtijeva za meso koje iz razloga zdravlja životinja nije odobreno za stavljanje na tržište. Primjereno je dozvoliti da se iz područja kontrole otprema meso dobiveno od peradi i uzgojene pernate divljači koje ima oznaku zdravstvene ispravnosti predviđenu tom Direktivom i koje je namijenjeno za obradu na području pogođene države članice, kako bi se osigurala inaktivacija virusa influence ptica. Nakon podvrgavanja takvoj obradi mesni se proizvodi mogu otpremati u druge države članice i treće zemlje.

               (19)

               Otpremu nusproizvoda životinjskog podrijetla podrijetlom od ptica, iz područja kontrole potrebno je ograničiti na otpremu onih nusproizvoda koji udovoljavaju posebnim uvjetima za proizvodnju, upotrebu, obradu ili uklanjanje iz Uredbe (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u pogledu nusproizvoda životinjskog podrijetla koji nisu namijenjeni prehrani ljudi (15), kojima se sprečava moguće širenje virusa influence ptica.

               (20)

               Potrebno je utvrditi minimalno trajanje mjera predviđenih ovom Odlukom, pri čemu treba uzeti u obzir vrijeme inkubacije bolesti i zahtjeve iz Direktive 2005/94/EZ. Međutim, isto je tako potrebno uvesti uvjete za odobravanje posebnih odstupanja na temelju pozitivnog ishoda procjene rizika koju provode nadležna tijela.

               (21)

               Radi jasnoće zakonodavstva Zajednice, Odluku 2006/115/EZ treba staviti zvan snage i zamijeniti ovom Odlukom.

               (22)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Predmet i područje primjene
   1.   Ovom se Odlukom utvrđuju određene zaštitne mjere za primjenu u slučajevima kad se otkrije visokopatogena influenca ptica (HPAI) izazvana visokopatogenim virusom influence A podtipom H5 i kad se sumnja na neuraminidazu tipa N1 (H5N1) ili se ona potvrdi kod divljih ptica u državi članici (pogođenoj državi članici) kako bi se spriječilo širenje influence ptica s divljih ptica na perad ili na druge ptice držane u zatočeništvu kao i kontaminacija proizvoda od njih.
   2.   Ova se Odluka primjenjuje ne dovodeći u pitanje:

               (a)

               Odluku 2006/416/EZ; ili

               (b)

               Odluku 2006/415/EZ i ostale zaštitne mjere u vezi s izbijanjem visokopatogene influence ptica kod peradi ili drugih ptica držanih u zatočeništvu, uzrokovane virusom influence ptica podtipa H5, tamo gdje postoji sumnja ili je potvrđeno da neuraminidaza tipa N1 pripada virusu visokopatogene influence ptica podtipa H5N1.

         Članak 2.
   Definicije
   Za potrebe ove Odluke primjenjuju se definicije iz Direktive 2005/94/EZ.
   Isto tako primjenjuju se i sljedeće definicije:

               (a)

               „jaja za valenje” znači jaja za inkubaciju koja snese perad kako je definirana u članku 2. stavku 4. Direktive 2005/94/EZ;

               (b)

               „pernata divljač” znači, što se tiče ptičjih vrsta, divljač kako je definirana u točki 1.5. drugoj alineji i točki 1.7 Priloga I. Uredbi (EZ) br. 853/2004;

               (c)

               „druge ptice držane u zatočeništvu” znači ptice kako su definirane u članku 2. stavku 6. Direktive 2005/94/EZ, izuzimajući:

                           i.

                           kućne ljubimce vrsta ptica iz članka 3. točke (a) Uredbe (EZ) br. 998/2003;

                           ii.

                           ptice namijenjene za zoološke vrtove, cirkuse, zabavne parkove i eksperimentalne laboratorije i sentinel ptice koje nadležno tijelo svrstava u okvir aktivnosti nadziranja i istraživanja.

         Članak 3.
   Uspostavljanje područja kontrole i područja praćenja
   1.   Pogođena država članica oko područja gdje je potvrđena prisutnost visokopatogene influence ptica uzrokovane virusom influence ptica A podtipom H5 i gdje se sumnja na neuraminidazu tipa N1 ili je ona potvrđena, mora uspostaviti:

               (a)

               područje kontrole promjera najmanje tri kilometra (područje kontrole); i

               (b)

               područje praćenja čiji je promjer u početku najmanje 10 kilometara, uključujući područje kontrole (područje praćenja).

         2.   Pri uspostavljenju područja kontrole i praćenja treba uzeti u obzir geografske, limnološke, administrativne, ekološke i epizootiološke čimbenike povezanie s vrstama divljih ptica, značajkama virusa influence ptica i opremom za praćenje.
   3.   Pogođena država članica Komisiji i drugim državama članicama dostavit će pojedinosti o svim područjima kontrole i praćenja i prema potrebi informirati javnost o poduzetim mjerama.
   4.   Ako područje kontrole ili područje praćenja pokrivaju područja više od jedne države članice, nadležna tijela tih država članica trebaju surađivati pri uspostavljanju tih područja.
   5.   Ako postoji sumnja ili se potvrdi da su divlje ptice zaražene visokopatogenom influencom ptica H5N1 u zaraženim ili ugroženim područjima uspostavljenima u skladu s člankom 11. stavkom 1. Odluke 2006/416/EZ (zaražena ili ugrožena područja) zbog takve zaraze kod peradi ili drugih ptica držanih u zatočeništvu, nadležno tijelo mora:

               (a)

               uspostaviti područja kontrole i praćenja; i

               (b)

               obaviti procjenu rizika, kako bi moglo odlučiti treba li promjer područja kontrole i praćenja proširiti tako da se poklapaju sa zaraženim i ugroženim područjima.

         Nadležno tijelo može primjenjivati zaštitne mjere predviđene člankom 5. točkama (b), (c) i (d) u svim dijelovima zaraženih i ugroženih područja koji se ne poklapaju s područjima kontrole i praćenja u slučajevima kad procjena rizika pokaže da u navedenim dijelovima postoji rizik od širenja visokopatogene influence ptica H5N1 na perad i druge ptice držane u zatočeništvu.
   Članak 4.
   Odstupanja od mjera predviđenih člankom 3. stavkom 1.
   1.   Odstupajući od članka 3. stavka 1. pogođene države članice mogu se uzdržati od uspostavljanja područja kontrole i praćenja na temelju povoljnih rezultata procjene rizika koju je obavilo nadležno tijelo.
   Pri toj procjeni moraju se uzeti u obzir geografski i gospodarski i ekološki čimbenici vezani uz vrstu kojoj zaražena ptica pripada i na temelju nje nadležno tijelo treba doći do zaključka da visokopatogena influenca ptica H5N1 u tom području nije prisutna kod peradi ili drugih ptica držanih u zatočeništvu ili kod divljih ptica, odnosno da zaražene divlje ptice na tom lokalitetu ne predstavljaju rizik od širenja toga virusa na perad ili druge ptice držane u zatočeništvu ili na divlje ptice.
   U tim će okolnostima nadležno tijelo, prema potrebi zajedno s nadležnim tijelima drugih država članica ili trećih zemalja i uz pomoć ornitologa, pokušati utvrditi jesu li te ptice stalno nastanjene u tom području ili se radi o selicama, kako bi se moglo procijeniti je li virus visokopatogene influence ptica H5N1 prisutan kod divljih ptica i u drugim područjima koja su pod njegovom jurisdikcijom.
   2.   Odstupajući od članka 3. stavka 1. točke (a) i na temelju povoljnih rezultata procjene rizika pri kojoj su uzeti u obzir najmanje kriteriji iz članka 3. stavka 2. i kojom je potvrđeno da su lokalna perad ili druge ptice držane u zatočeništvu dovoljno zaštićene zbog prirodnih prepreka ili zbog nedostatka odgovarajućih staništa za divlje ptice koji predstavljaju rizik za širenje visokopatogene influence ptica H5N1, područje kontrole može se:

               (a)

               promijeniti u područje koje je dovoljno veliko, ali koje ni u kojem slučaju nije manje od 1 km u promjeru; ili

               (b)

               uspostaviti kao pojas širine 1 km od obale rijeke ili jezera ili mora i dužine najmanje 3 km.

         U tom slučaju i odstupajući od članka 3. stavka 1. točke (b) nadležno tijelo će prema tome prilagoditi i veličinu područja praćenja, kako bi odijelilo područje kontrole od nezaraženih dijelova područja.
   Članak 5.
   Mjere u području kontrole
   Pogođena država članica mora osigurati da se u području kontrole primjenjuju najmanje sljedeće mjere:

               (a)

               označavanje svih komercijalnih i nekomercijalnih peradarskih gospodarstava;

               (b)

               provođenje biosigurnosnih mjera predviđenih Odlukom 2005/734/EZ za perad i druge ptice držane u zatočeništvu, uključujući dezinfekciju na ulazu i izlazu u objekte u kojima se drži perad i druge ptice držane u zatočeništvu;

               (c)

               pojačano službeno nadziranje populacije divljih ptica, posebno vodenih ptica i dodatno praćenje radi otkrivanja uginulih ili bolesnih ptica, prema potrebi u suradnji s lovcima i promatračima ptica, te prijavljivanje slučajeva pronalaženja uginulih ptica nadležnom tijelu i uklanjanje lešina uginulih ptica koje po mogućnosti treba obaviti osoblje koje je posebno obučeno u pogledu mjera samozaštite od zaraze virusom i sprečavanja širenja virusa na prijemljive životinje;

               (d)

               kampanje za obavješćivanje javnosti i jačanje svijesti o toj bolesti među vlasnicima peradi ili drugih ptica držanih u zatočeništvu, lovaca, promatrača ptica i osoba koje pružaju usluge rekreacije vezane uz vodu;

               (e)

               periodični i dokumentirani obilasci svih komercijalnih peradarskih gospodarstava i ciljani obilasci nekomercijalnih peradarskih gospodarstava, pri čemu se prednost daje onim gospodarstvima za koja se smatra da su izložena većem riziku, koji moraju uključivati:

                           i.

                           klinički pregled peradi ili drugih ptica držanih u zatočeništvu, uključujući prema potrebi sakupljanje uzoraka za laboratorijske pretrage koje se ciljano provode na peradi ili drugim pticama držanim u zatočeništvu, posebno patkama i guskama, koje prije pozitivnog nalaza kod neke divlje ptice nisu bile držane u zatvorenom prostoru;

                           ii.

                           procjena provođenja biosigurnosnih mjera iz točke (b).

         Članak 6.
   Zabrane u području kontrole
   Pogođene države članice moraju osigurati da u područjima kontrole bude zabranjeno sljedeće:

               (a)

               premještanje peradi i drugih ptica držanih u zatočeništvu sa gospodarstava na kojima se drže;

               (b)

               skupljanje peradi ili drugih ptica držanih u zatočeništvu na sajmovima, tržnicama, izložbama i drugim mjestima okupljanja;

               (c)

               prijevoz peradi ili drugih ptica držanih u zatočeništvu kroz područje kontrole, osim cestovnog ili željezničkog provoza kroz područje kontrole bez istovarivanja i stajanja;

               (d)

               otprema jaja za valenje sakupljenih na gospodarstvima koja su na dan skupljanja spadala u područje kontrole;

               (e)

               otprema s područja kontrole svježeg mesa, mljevenog mesa, mesnih pripravaka i mesnih proizvoda od peradi koja potječe iz područja kontrole i pernate divljači ulovljene na tom području;

               (f)

               prijevoz ili rasipavanje neprerađenoga gnoja s gospodarstava na kojima se uzgaja perad ili druge ptice držane u zatočeništvu i koja se nalaze unutar područja kontrole, osim prijevoza na obradu u skladu s Uredbom (EZ) br. 1774/2002;

               (g)

               otprema nusproizvoda životinjskoga podrijetla, podrijetlom od ptica dobivenih od peradi ili drugih ptica držanih u zatočeništvu ili od pernate divljači koja potječe iz područja kontrole u druge države članice i treće zemlje;

               (h)

               izlovljavanje divljih ptica ili neki drugi način uzimanja tih ptica iz divljine, ako to nadležno tijelo nije odobrilo za posebne namjene;

               (i)

               puštanje pernate divljači iz zatočeništva u divljinu.

         Članak 7.
   Mjere u području praćenja
   Pogođena država članica osigurava da se u području praćenja provode najmanje mjere predviđene člankom 5. stavcima od (a) do (d).
   Članak 8.
   Zabrane u području praćenja
   Pogođena država članica osigurava da se u području praćenja primjenjuju sljedeće zabrane:

               (a)

               premještanje peradi ili drugih ptica držanih u zatočeništvu iz područja praćenja u prvih 15 dana od uspostavljanja toga područja;

               (b)

               skupljanje peradi ili drugih ptica držanih u zatočeništvu na sajmovima, tržnicama, izložbama i drugim mjestima okupljanja;

               (c)

               izlovljavanje divljih ptica ili neki drugi način uzimanja tih ptica iz divljine, ako to nadležno tijelo nije odobrilo za posebne namjene;

               (d)

               puštanje pernate divljači iz zatočeništva u divljinu.

         Članak 9.
   Odstupanja za žive ptice i jednodnevne piliće
   1.   Odstupajući od članka 6. točke (a), pogođene države članice mogu odobriti prijevoz:

               (a)

               peradi na gospodarstva koja su pod službenom kontrolom i koja su smještena u područjima kontrole i praćenja;

               (b)

               nesilica spremnih za nesenje i purana za tov na gospodarstva pod službenom kontrolom u istoj državi članici, na kojima ta perad mora ostati najmanje 21 dan od dana dolaska.

         2.   Odstupajući od članka 6. točke (a) i članka 8. točke (a), pogođena država članica može odobriti prijevoz:

               (a)

               peradi na klanje bez odgode u klaonici koja se nalazi u području kontrole ili praćenja ili, ako to nije moguće, u klaonici koju nadležno tijelo odredi izvan tih područja;

               (b)

               peradi iz područja praćenja na gospodarstva pod službenom kontrolom na njezinom državnom području;

               (c)

               jednodnevnih pilića izvaljenih iz jaja skupljenih na gospodarstvima koja su na dan skupljanja spadala u područje kontrole, na gospodarstvo ili u objekt na tom gospodarstvu, u istoj državi članici, koje se po mogućnosti nalazi izvan toga područja i podliježe sljedećim uvjetima:

                           i.

                           tijekom prijevoza i na odredišnom gospodarstvu moraju se primijeniti odgovarajuće biosigurnosne mjere;

                           ii.

                           odredišno gospodarstvo mora nakon prispijeća jednodnevnih pilića biti stavljeno pod službeni nadzor;

                           iii.

                           na odredišnom gospodarstvu perad mora ostati najmanje 21 dan od datuma prispijeća, ako je to gospodarstvo smješteno izvan područja kontrole ili praćenja;

               (d)

               jednodnevnih pilića izvaljenih iz jaja skupljenih na gospodarstvima koja su na dan skupljanja spadala u područje praćenja, na gospodarstva pod službenom kontrolom na njezinom državnom području;

               (e)

               jednodnevnih pilića izvaljenih iz jaja skupljenih na gospodarstvima koja su na dan skupljanja spadala izvan područja kontrole ili praćenja na bilo koje gospodarstvo, pod uvjetom da valionica iz koje se otprema, svojom logistikom i higijenskim radnim uvjetima može osigurati da nije bilo kontakta između tih jaja i bilo kojih drugih jaja za valenje ili jednodnevnih pilića koji potječu iz jata peradi unutar područja praćenja i čije je zdravstveni status zato drukčiji.

         Članak 10.
   Odstupanja za jaja za valenje
   1.   Odstupajući od članka 6. točke (d), pogođena država članica može odobriti prijevoz jaja za valenje skupljenih na gospodarstvima koja su na dan skupljanja spadala u područje kontrole:

               (a)

               u valionicu koju nadležno tijelo odredi unutar svoga državnog područja;

               (b)

               u bilo koju valionicu pod uvjetom:

                           i.

                           da je perad na gospodarstvu bila podvrgnuta serološkoj pretrazi na visokopatogenu influencu ptica H5N1, s negativnim rezultatom, kojom se može otkriti 5 %-tna prevalencija bolesti, uz stupanj pouzdanosti od najmanje 95 %; i

                           ii.

                           da su ispunjeni uvjeti predviđeni člankom 21. stavkom 1. točkama (b), (c) i (d) Odluke 2006/416/EZ;

               (c)

               u objekt za proizvodnju proizvoda od jaja kako je utvrđeno u poglavlju II. odjeljku X. Priloga III. Uredbi (EZ) br. 853/2004 gdje će se njima rukovati i gdje će biti obrađena u skladu s poglavljem XI. Priloga II. Uredbi (EZ) br. 852/2004 Europskog parlamenta i Vijeća (16); ili

               (d)

               na uklanjanje.

         2.   Odstupajući od članka 6. točke (d), pogođena država članica može odobriti otpremu jaja za valenje ili jaja slobodnih od specifičnih patogena (SPF jaja) skupljenih na gospodarstvima na području kontrole u za to određene laboratorije, institute ili proizvođačima cjepiva za znanstvene, dijagnostičke ili farmaceutske namjene.
   3.   Veterinarski certifikati koji prate pošiljke jaja za valenje iz stavka 1. točke (b) i stavka 2. koje se otpremaju u druge države članice moraju sadržavati sljedeći navod:

      „Ova pošiljka udovoljava uvjetima zdravlja životinja navedenima u Odluci Komisije 2006/563/EZ”.

   Članak 11.
   Odstupanja za meso, mljeveno meso, mesne pripravke, strojno otkošteno meso i mesne proizvode
   Odstupajući od članka 6. točke (e), pogođena država članica može odobriti otpremu iz područja kontrole:

               (a)

               svježeg mesa peradi uključujući meso uzgojene pernate divljači, koje potječe iz ili izvan toga područja i:

                           i.

                           koje je proizvedeno u skladu s Prilogom II. i odjeljcima II. i III. Priloga III. Uredbi (EZ) br. 853/2004; i

                           ii.

                           koje je kontrolirano u skladu s odjeljcima I., II., III. i poglavljima V. i VII. odjeljka IV. Priloga I. Uredbi (EZ) br. 854/2004;

               (b)

               mljevenog mesa, mesnih pripravaka, strojno otkoštenog mesa i mesnih proizvoda koji sadrže meso iz točke (a) i koji su proizvedeni u skladu s odjeljcima V. i VI. Priloga III. Uredbi (EZ) br. 853/2004;

               (c)

               svježeg mesa, mljevenog mesa i strojno otkoštenog mesa peradi, uključujući i meso uzgojene pernate divljači i mesne pripravke te mesne proizvode koji sadrže takvo meso, dobivenih od peradi za klanje ili uzgojene pernate divljači koja potječe iz ili izvan područja kontrole, na svoje državno područje, pod uvjetom da je to meso:

                           i.

                           označeno u skladu s člankom 4. Direktive 2002/99/EZ, bilo oznakom predviđenom u Prilogu II. toj Direktivi ili nacionalnom oznakom utvrđenom u skladu s člankom 4. Uredbe (EZ) br. 2076/2005;

                           ii.

                           dobiveno, izrezano, skladišteno i prevezeno odvojeno od ostaloga svježeg mesa peradi ili uzgojene pernate divljači, namijenjeno za otpremu u druge države članice ili za izvoz u treće zemlje; i

                           iii.

                           korišteno tako da se izbjegne njegovo stavljanje u mesne proizvode ili mesne pripravke namijenjene za stavljanje na tržište u drugim državama članicama ili za izvoz u treće zemlje, osim ako je meso bilo obrađeno u skladu sa zahtjevima u pogledu influence ptica navedenima u tablici 1.(a), (b) ili (c) Priloga III. Direktivi 2002/99/EZ;

               (d)

               svježeg mesa, mljevenog mesa i strojno otkoštenog mesa peradi, mesa uzgojene pernate divljači i pernate divljači ulovljene iz divljine na tom području prije uspostave područja kontrole ili izvan područja kontrole te mesnih pripravaka i mesnih proizvoda koji sadrže takvo meso, proizvedenih u objektima unutar područja kontrole.

         Članak 12.
   Odstupanja za nusproizvode životinjskog podrijetla
   1.   Odstupajući od članka 6. točke (g), pogođena država članica odobrava:

               (a)

               otpremu iz područja kontrole nusproizvoda životinjskog podrijetla podrijetlom od ptica koji:

                           i.

                           udovoljavaju uvjetima utvrđenima u sljedećim prilozima ili dijelovima Priloga Uredbi (EZ) br. 1774/2002:

                                       —

                                       Prilog V.,

                                       —

                                       poglavlje II. odjeljak A., poglavlje III. odjeljak B., poglavlje IV. odjeljak A, poglavlje VI. odjeljci A. i B., te poglavlje VII. odjeljak A., poglavlje VIII. odjeljak A., poglavlje IX. odjeljak A., i poglavlje X. odjeljak A. Priloga VII., i

                                       —

                                       poglavlje II. odjeljak B, poglavlje III. dio II. odjeljak A. i poglavlje VII. odjeljak A. broj 1. točka (a) Priloga VIII.; ili

                           ii.

                           se uz primjenu biosigurnosnih mjera za sprečavanje širenja virusa influence ptica prevoze do određenih objekata, odobrenih u skladu s člancima od 12. do 15. ili člancima 17. ili 18. Uredbe (EZ) br. 1774/2002, za uklanjanje, daljnju preradu ili upotrebu koja osigurava najmanje inaktivaciju tog virusa; ili

                           iii.

                           se uz primjenu biosigurnosnih mjera za sprečavanje širenja virusa influence ptica prevoze do korisnika ili sabirnih centara, koji su odobreni i registrirani u skladu s člankom 23. stavkom 4. Uredbe (EZ) br. 1774/2002, za hranidbu životinja nakon obrade u skladu sa brojem 5. točkom (a) podtočkama ii. i iii. Priloga IX. toj Uredbi kojom se osigurava najmanje inaktivacija virusa influence ptica;

               (b)

               otpremu neobrađenog perja ili njegovih dijelova, dobivenih od peradi ili uzgojene pernate divljači, iz područja kontrole u druge države članice, u skladu s točkom 1. (a) odjeljkom A poglavljem VIII. Priloga VIII. Uredbi (EZ) br. 1774/2002;

               (c)

               otpremu perja ili dijelova perja iz područja kontrole, dobivenih od peradi ili uzgojene pernate divljači, obrađenih parom ili nekom drugom metodom koja osigurava potpuno uništavanje svih patogena.

         2.   Pogođena država članica mora osigurati da proizvode iz stavka 1. točaka (b) i (c) toga članka prati komercijalni dokument u skladu s poglavljem X. Priloga II. Uredbi (EZ) br. 1774/2002, u kojem se u točki 6.1 za proizvode iz stavka 1. točke (c) ovog članka navodi da su ti proizvodi bili obrađeni parom ili nekom drugom metodom koja osigurava potpuno uništenje svih patogena.
   Međutim, taj se komercijalni dokument ne zahtijeva za prerađeno ukrasno perje, prerađeno perje koje putnici nose za osobnu upotrebu niti za pošiljke prerađenog perja koje se šalju fizičkim osobama za neindustrijske namjene.
   3.   Odstupajući od članka 6. točke (f) prijevoz ili rasipavanje neprerađenoga gnoja s peradarskih gospodarstava unutar područja kontrole može se odobriti ako potječe iz peradarnika ili drugih zatvorenih objekata:

               (a)

               iz kojih je perad bila premještena u skladu s člankom 9. stavkom 1. točkama (a) i (b) ili stavkom 2. točkom (a); ili

               (b)

               u kojima je perad i uzgojena pernata divljač bila držana radi proizvodnje svježeg mesa proizvedenog u skladu s odredbama članka 11.

         Članak 13.
   Uvjeti za premještanje
   1.   Ako se premještanje životinja ili njihovih proizvoda, na koje se odnosi ova Odluka, odobrava u skladu s člancima 9., 10., 11. ili 12., odobrenje se mora temeljiti na povoljnim rezultatima procjene rizika koju je napravilo nadležno tijelo i moraju se poduzeti sve odgovarajuće biosigurnosne mjere kako bi se izbjeglo širenje influence ptica.
   2.   Ako su otprema, premještanje ili prijevoz proizvoda iz stavka 1. odobreni u skladu s člancima 10., 11. ili 12., ti proizvodi moraju biti dobiveni, njima se mora rukovati, moraju biti obrađeni, skladišteni i prevoženi tako da ne ugrožavaju zdravstveni status drugih proizvoda koji ispunjavaju sve zahtjeve zdravlja životinja za promet, stavljanje na tržište ili izvoz u treće zemlje.
   Članak 14.
   Trajanje mjera na područjima kontrole i praćenja
   1.   Ako se potvrdi da neuramidaza nije tipa N1, mjere predviđene u člancima od 5. do 8. prestaju se primjenjivati.
   2.   Ako se prisutnost visokopatogene influence ptica H5N1 potvrdi kod divljih ptica, mjere predviđene u člancima od 5. do 8. primjenjuju se sve dok je to potrebno, uzimajući u obzir geografske, limnološke, administrativne, ekološke i epizootiološke čimbenike vezane uz influencu ptica, a najmanje 21 dan na području kontrole i 30 dana na području praćenja, od dana uzimanja uzoraka od divljih ptica na kojima je virus visokopatogene influence ptica H5N1 bio potvrđen.
   Članak 15.
   Odstupanja koja se odnose na trajanje mjera u područjima kontrole i praćenja
   1.   Odstupajući od članka 14. stavka 2., nadležno tijelo nakon povoljnog ishoda procjene rizika može donijeti odluku, uzimajući u obzir kriterije iz članka 3. stavka 2., o privremenom ukidanju mjera predviđenih u članku 6. točkama od (a) do (g) u području kontrole i mjera predviđenih u članku 8. u području praćenja, čak i ako su pronađeni daljnji primjeri zaraženih divljih ptica, pod uvjetom da je prošao najmanje 21 dan od prvobitnog uspostavljanja područja kontrole i praćenja i da nije zabilježeno izbijanje visokopatogene influence ptica H5N1, te da se ne sumnja na influencu ptica kod peradi i drugih ptica držanih u zatočeništvu u tim područjima.
   2.   Odstupajući od članka 14. stavka 2., u slučajevima kad se u skladu s člankom 3. stavkom 5. neko područje kontrole ili područje praćenja preklapa s ugroženim područjem ili ako se status ugroženog područja ukine, nadležno tijelo može na temelju povoljnog ishoda procjene rizika u području kontrole privremeno ukinuti neke ili sve mjere predviđene člankom 5. točkama (a) i (e) ili člankom 6.
   3.   Odstupajući od članka 14. stavka 2., nadležno tijelo može odlučiti o promjeni područja kontrole u područje praćenja pod sljedećim uvjetima:

               (a)

               da su rezultati procjene rizika povoljni, uzimajući u obzir kriterije iz članka 3. stavka 2.;

               (b)

               da su mjere predviđene člankom 5. točkom (a) zaključno provedene;

               (c)

               da je svako gospodarstvo obiđeno najmanje jednom, kako je predviđeno člankom 5. točkom (e);

               (d)

               da su rezultati svih laboratorijskih testova obavljenih u skladu s člankom 5. točkom (e) podtočkom i. bili negativni.

         Ako nadležno tijelo odluči područje kontrole promijeniti u područje praćenja, ono može promijeniti oblik i veličinu područja praćenja pod uvjetom da to područje ostane najmanje 1 km u promjeru, ili da bude u obliku pojasa širine 1 km od obale rijeke ili jezera ili morske obale i duljine 3 km. Mjere predviđene člankom 5. točkama (b), (c) i (d) i člankom 6. točkama (h) i (i) ostaju na snazi do kraja tridesetodnevnog razdoblja od dana uspostavljanja područja kontrole i praćenja u skladu s člankom 3. stavkom 1.
   Članak 16.
   Obveze pogođenih država članica u pogledu informiranja
   Pogođene države članice Komisiji i drugim državama članicama moraju redovito:

               (a)

               slati potrebne informacije o epidemiologiji visokopatogene influence ptica H5N1 i prema potrebi o dodatnim mjerama kontrole i nadziranja, te o kampanjama za osvješćivanje koje su predviđene u članku 5.; i

               (b)

               unaprijed slati obavijesti, u slučajevima kad nadležno tijelo namjerava ukinuti mjere predviđene člancima 7. i 8.

         Članak 17.
   Stavljanje izvan snage
   Odluka 2006/115/EZ stavlja se izvan snage.
   Članak 18.
   Sukladnost
   Države članice odmah donose i objavljuju mjere potrebne za usklađivanje s ovom Odlukom. O tome odmah obavješćuju Komisiju.
   Pogođena država članica će te mjere odmah primijeniti čim opravdano posumnja na prisutnost visokopatogene influence ptica H5N1 kod divljih ptica.
   Članak 19.
   Adresati
   Ova je Odluka upućena državama članicama.

      Sastavljeno u Bruxellesu 11. kolovoza 2006.

            Za Komisiju

         Markos KYPRIANOU

            Član Komisije

      (1)  SL L 395, 30.12.1989., str. 13. Direktiva kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33., ispravljena verzija u SL L 195, 2.6.2004., str. 12.).

      (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (3)  SL L 146, 13.6.2003., str. 1. Uredba kako je zadnje izmijenjena Uredbom Komisije (EZ) br. 590/2006 (SL L 104, 13.4.2006., str. 8.).

      (4)  SL L 48, 18.2.2006., str. 28. Odluka kako je izmijenjena Odlukom 2006/277/EZ (SL L 103, 12.4.2006., str. 29.).

      (5)  SL L 167, 22.6.1992., str. 1. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (6)  SL L 10, 14.1.2006., str. 16.

      (7)  SL L 164, 16.6.2006., str. 61.

      (8)  SL L 52, 23.2.2006., str. 41. Odluka kako je zadnje izmijenjena Odlukom 2006/384/EZ (SL L 148, 2.6.2006., str. 53.).

      (9)  SL L 164, 16.6.2006., str. 51. Odluka kako je izmijenjeno Odlukom 2006/506/EZ (SL L 199, 21.7.2006., str. 36.).

      (10)  SL L 139, 30.4.2004., str. 55., ispravljena verzija SL L 226, 25.6.2004., str. 22. Uredba kako je zadnje izmijenjena Uredbom (EZ) br. 2076/2005 (SL L 338, 22.12.2005., str. 83.).

      (11)  SL L 274, 20.10.2005., str. 105. Odluka kako je zadnje izmijenjena Odlukom 2006/405/EZ (SL L 158, 10.6.2006., str. 14.).

      (12)  SL L 303, 31.10.1990., str. 6. Direktiva kako je zadnje izmijenjena Uredbom (EZ) br. 806/2003.

      (13)  SL L 139, 30.4.2004., str. 206. ispravljena verzija u SL L 226, 25.6.2004., str. 83. Uredba kako je zadnje izmijenjena Uredbom (EZ) br. 2076/2005.

      (14)  SL L 18, 23.1.2003., str. 11.

      (15)  SL L 273, 10.10.2002., str. 1. Uredba kako je zadnje izmijenjena Uredbom Komisije (EZ) br. 208/2006 (SL L 36, 8.2.2006., str. 25.).

      (16)  SL L 139, 30.4.2004., str. 1., ispravljena verzija u SL L 226, 25.6.2004., str. 3.


title: 2007/355/EZ: Odluka Komisije od 21. svibnja 2007. o neuvrštavanju karbarila u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu tvar (priopćeno pod brojem dokumenta C(2007) 2093)  Tekst značajan za EGP

text:
               03/Sv. 004

               HR

               Službeni list Europske unije

               224

         32007D0355

               L 133/40

               SLUŽBENI LIST EUROPSKE UNIJE

               21.05.2007.

      ODLUKA KOMISIJE

   od 21. svibnja 2007.
   o neuvrštavanju karbarila u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže tu tvar
   (priopćeno pod brojem dokumenta C(2007) 2093)
   (Tekst značajan za EGP)
   (2007/355/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 8. stavak 2. četvrti podstavak,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon priopćenja o toj Direktivi može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi i koje su već na tržištu dvije godine nakon datuma priopćenja dok se u međuvremenu te tvari postupno razmatraju u okviru programa rada.

               (2)

               Uredbama Komisije (EZ) br. 451/2000 (2) i (EZ) br. 703/2001 (3) utvrđuju se detaljna pravila za provedbu druge faze programa rada iz članka 8. stavka 2. Direktive 91/414/EEZ i uspostavlja se popis aktivnih tvari koje je potrebno procijeniti s ciljem njihova mogućeg uvrštenja u Prilog I. Direktivi 91/414/EEZ. Na taj je popis uvršten karbaril.

               (3)

               Utjecaj karbarila na zdravlje ljudi i na okoliš procjenjuje se u skladu s odredbama propisanima uredbama (EZ) br. 451/2000 i (EZ) br. 703/2001 za brojne uporabe koje predlaže podnositelj prijave. Nadalje, tim se uredbama određuju države članice izvjestiteljice koje Europskoj agenciji za sigurnost hrane (EFSA) u skladu s člankom 8. stavkom 1. Uredbe(EZ) br. 451/2000 podnose odgovarajuća izvješća o ocjeni te preporuke. Država članica izvjestiteljica za karbaril bila je Španjolska i sve su predmetne informacije dostavljene 29. travnja 2004.

               (4)

               Izvješće o ocjeni stručno su pregledale države članice i EFSA i dostavile ga Komisiji 12. svibnja 2006. u obliku zaključka EFSA-e o stručnom pregledu procjene rizika od pesticida s aktivnom tvari karbaril (4). To su izvješće u okviru Stalnog odbora za prehrambeni lanac i zdravlje životinja pregledale države članice i Komisija i konačnu inačicu dovršile 29. rujna 2006. u obliku izvješća Komisije o pregledu karbarila.

               (5)

               Tijekom ocjene te aktivne tvari identificirane su se brojne nedoumice. Posebice, na temelju dostupnih podataka procijenjena izloženost potrošača nije se pokazala prihvatljivom. Raspoložive informacije ukazuju na problematičnost metabolita s istom razinom toksičnosti kao i aktivna tvar i njihova prisutnost, na razini koja bi s toksikološkog stajališta mogla biti zabrinjavajuća, ne može se isključiti. Osim toga, postoje dvojbe o mogućim kancerogenim svojstvima aktivne tvari. Postoji i visok dugoročni rizik za ptice kukcojede i visok akutni rizik za sisavce biljoždere, visok akutni i dugoročni rizik za akvatične organizme te visok rizik za korisne člankonošce artropode.

               (6)

               Komisija je pozvala podnositelja prijave da dostavi primjedbe o rezultatima stručnog pregleda i priopći namjerava li ustrajati na uvrštenju tvari u Prilog. Podnositelj prijave je dostavio svoje primjedbe koje su pozorno razmotrene. Međutim, unatoč dostavljenim argumentima, navedene nedoumice nije bilo moguće riješiti i ocjene pripravljene na temelju dostavljenih informacija, evaluiranih na sastancima stručnjaka EFSA-e pokazale su da se, u okviru predloženih uvjeta uporabe, ne može očekivati da sredstva za zaštitu bilja koja sadrže karbaril općenito zadovolje zahtjeve iz članka 5. stavka 1. točaka (a) i (b) Direktive 91/414/EEZ.

               (7)

               Karbaril stoga ne bi trebalo uvrstiti u Prilog I. Direktivi 91/414/EEZ.

               (8)

               Potrebno je poduzeti mjere kako bi se osiguralo da se dana odobrenja za sredstva za zaštitu bilja koja sadrže karbaril povuku u propisanom roku te da se ne produljuju i ne izdaju nova odobrenja za takva sredstva.

               (9)

               Ako države članice odobre produljenje roka za uklanjanje, skladištenje, stavljanje na tržište i uporabu postojećih zaliha sredstava za zaštitu bilja koja sadrže karbaril, to se razdoblje mora ograničiti na najviše dvanaest mjeseci kako bi se omogućila uporaba postojećih zaliha najviše u jednoj sezoni rasta.

               (10)

               Ovom se Odlukom ne dovodi u pitanje podnošenje zahtjeva za karbaril u skladu s odredbama članka 6. stavka 2. Direktive 91/414/EEZ s ciljem njegovog mogućeg uvrštenja u njezin Prilog I.

               (11)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Karbaril se kao aktivna tvar ne uvrštava u Prilog I. Direktivi 91/414/EEZ.
   Članak 2.
   Države članice osiguravaju da se:

               (a)

               odobrenja za sredstva za zaštitu bilja koja sadrže karbaril povuku do 21. studenoga 2007.;

               (b)

               ne izdaju niti produljuju odobrenja za sredstva za zaštitu bilja koja sadrže karbaril od dana objave ove Odluke.

         Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ mora biti što je moguće kraće i prestaje važiti najkasnije 21. studenoga 2008.
   Članak 4.
   Ova je Odluka upućena državama članicama.

      Sastavljeno u Bruxellesu 21. svibnja 2007.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/25/EZ (SL L 106, 24.4.2007., str. 34.).

      (2)  SL L 55, 29.2.2000., str. 25. Uredba kako je zadnje izmijenjena Uredbom (EZ) br. 1044/2003 (SL L 151, 19.6.2003., str. 32.).

      (3)  SL L 98, 7.4.2001., str. 6.

      (4)  EFSA Scientific Report (2006) 80, 1-71, „Conclusion regarding the peer review of the pesticide risk assessment of karbaryl”.